Quan va néixer Marta Soler?
Marta Soler i Balcells (Calaf, Anoia, 5 de març de 1984) és una jugadora catalana d'hoquei sobre patins, ja retirada.
Formada al Club Natació Igualada, va debutar precoçment amb el segon equip la temporada 1995-96. Amb el primer equip, va aconseguir dos Campionat d'Espanya i una Lliga catalana. La temporada 2005-06 va fitxar pel ACR Gulpilhares de la Lliga portuguesa amb el qual va aconseguir la Copa de Portugal. La temporada següent va jugar al Club Patín Gijón Solimar, guanyat la primera Copa d'Europa l'any 2007. Repetí el títol la temporada 2009-10 i 2010-11, i a més, va aconseguir una OK Lliga el 2009. Després d'un breu retorn a l'Igualada Femení HCP el 2007-08, va tornar definitivament la temporada 2011-12. Internacional amb la selecció espanyola d'hoquei sobre patins entre 2000 i 2012, va disputar totes les competicions internacionals, excepte el Campionat del Món de 2010 per motius laborals, i va arribar a convertir-se en la capitana de l'equip. Entre d'altres èxits, va aconseguir dos Campionats del Món (2000 i 2008) i dos d'Europa (2009 i 2011), dos subcampionats del Món i tres d'Europa. Amb la selecció catalana d'hoquei sobre patins, va formar part del primer equip que va disputar un partit internacional contra Portugal el desembre de 2003. Va retirar-se de la competició al final de la temporada 2014-15 i va continuar vinculada a l'Igualada Femení HCP com a responsable tècnica.
Entre d'altres reconeixements, va rebre la Medalla del Comitè Olímpic Espanyol l'any 2012 per la seva trajectòria esportiva i l'Orde Olímpic al mèrit esportiu el 2002.
El 5 de març de 1984.